# Fejlfinding

Her kan du finde løsninger på almindelige problemer.

- Når jeg starter optagelsen, åbner dikteringsboksen, og teksten bliver skrevet i denne boks i stedet for i den app, jeg arbejder i.

Hvis du har placeret markøren i et tekstfelt, som er ukendt for Dragon Professional Anywhere, åbnes dikteringsboksen som standard. Hvis du vil ændre dine indstillinger, så du kan diktere ved markørens position i stedet for, men uden mulighed for at navigere, redigere eller formatere teksten vha. din stemme, skal du åbne ruden Tekstinput i dialogboksen Indstillinger, gå til sektionen Hvad skal der ske, når markøren placeres i et ukendt tekstfelt? og derefter vælge Brug basistekststyring.

Den app, du arbejder i, kører muligvis med andre brugeroplysninger eller med administratorrettigheder. Dragon Professional Anywhere og din app skal bruge de samme brugeroplysninger til Dragon Professional Anywhere for at kunne skrive teksten direkte i din app. Kontakt din administrator.

- Når jeg taler, blinker cirklen rundt om mikrofonikonet ikke grønt, og der skrives forkert eller slet ingen tekst.

Du har muligvis valgt den forkerte mikrofon, da du loggede på systemet. Hvis du vil skifte til en anden mikrofon, skal du vælge menuikonet > Mikrofon og derefter vælge en mikrofon.

Hvis du bruger en PowerMic, er den muligvis slået fra. Du slår den til ved at trykke på CTRL + ALT + P. Hvis det ikke virker, skal du kontakte din administrator og spørge, om vedkommende har konfigureret en anden genvej.

- Når jeg forsøger at starte optagelsen, rapporterer Dragon Professional Anywhere en intern serverfejl, og jeg kan ikke optage.

Kontakt din administrator.

- Jeg ændrede mine indstillinger i dialogboksen Indstillinger, men ændringerne blev ikke gemt.

Husk at vælge Anvend alle, når du har ændret dine indstillinger. Hvis dine ændringer stadig ikke bliver gemt, kan det skyldes et netværks- eller serverproblem. Kontakt din administrator.

- Sproget i brugergrænsefladen for Dragon Professional Anywhere er et andet sprog end det, jeg dikterer på.

Dette er et konfigurationsproblem. Kontakt din administrator.

- Siden Hvad du kan sige viser tekst på flere forskellige sprog.

Dette er et konfigurationsproblem. Kontakt din administrator.

- Når jeg siger auto-tekstens navn, bliver auto-teksten ikke sat ind, og der skrives en kommando i stedet for.

Sørg for, at du siger et gyldigt navn på en auto-tekst. Sig hvad kan jeg sige, og rul ned til sektionen Auto-tekster for at få vist en liste over tilgængelige auto-tekster.

Hvis den måde, auto-tekstens navn udtales på, afviger meget markant fra den måde, navnet står skrevet på, skal du sørge for, at teksten til Talt form (hvordan navnet udtales) tydeligt afspejler denne forskel. Yderligere oplysninger findes her: Talt form.

Måske bruger dit system et nøgleord til at registrere, at det skal bearbejde en auto-tekst. Sig hvad kan jeg sige for at få vist, hvilket nøgleord systemet forventer, at du bruger som del af stemmekommandoen.

- Når jeg forsøger at logge ind på Dragon Professional Anywhere, vises der en fejlmeddelelse: Der er ingen understøttede enheder tilgængelige. Tilslut en enhed, og vælg Opdater for at starte Dragon.

Tilslut din mikrofon, og vælg Opdater. Kontakt din administrator, hvis fejlmeddelelsen vises igen.

- Når jeg logger på Dragon Professional Anywhere, vises der en meddelelse: Systemet kan ikke hente din samlede taleprofil i øjeblikket. Du kan stadig logge på og optage tale, men nogle af de brugertilpassede indstillinger og funktioner er muligvis ikke tilgængelige. Dette er et midlertidigt problem, og dine indstillinger bør være klar igen om kort tid.

  Vælg Fortsæt for at starte Dragon Professional Anywhere i begrænset tilstand. Denne funktion giver dig mulighed for at logge på og bruge talegenkendelse, selvom Dragon Professional Anywhere ikke kan få forbindelse med serveren for at bekræfte dine brugeroplysninger.

  Følgende begrænsninger gælder i begrænset tilstand:

  Du vil muligvis ikke kunne bruge auto-tekster og trin-for-trin-kommandoer.

  Du kan ikke åbne dialogboksene Indstillinger, Administration af auto-tekster og Administration af trin-for-trin-kommandoer.

  Du kan ikke ændre eller nulstille din adgangskode.

  Der vil være fuld funktionalitet igen, når Dragon Professional Anywhere kan oprette forbindelse til serveren igen, og du derefter logger på Dragon Professional Anywhere.

- Dragon Professional Anywhere lukker uventet; der vises ingen fejlmeddelelse. Næste gang, jeg starter Dragon Professional Anywhere, vises denne meddelelse: En tidligere Dragon-session lukkede uventet. Du kan sende den tilhørende logfil til analyse hos din systemadministrator.

Vælg Browse for at åbne mappen med logfiler, så du kan sende filerne til din administrator.

- Når jeg åbner vinduet til personlig tilpasning og hjælp ved at sige hvad kan jeg sige, vises vinduet ikke korrekt, eller det lukker uventet, og der vises en fejlmeddelelse.

Kontakt din administrator.

- Når jeg indsætter en auto-tekst, får jeg vist ulæselig kode i stedet for den forventede formaterede tekst.

Visse apps kan ikke bearbejde formaterede auto-tekster. Kontakt din administrator, hvis dette giver anledning til fejl.

- Når jeg indsætter en auto-tekst i Microsoft Word, får jeg ikke vist den forventede formatering.

Åbn Filer > Indstillinger > Avanceret i Microsoft Word. Gå til sektionen Klip, kopiér og sæt ind, og lav indstillingen Ved indsætning fra andre programmer om til Bevar kildeformatering (standard).

Hvis din auto-tekst indeholder variabler, skal du sørge for, at den ønskede formatering anvendes på variablens afgrænsere.

- Jeg har indsat en auto-tekst, som indeholder et billede. Nu bliver billedet valgt, når jeg navigerer mellem variabler, eller det bliver fjernet, når jeg siger godkend standardværdier eller færdig variabel.

Hvis Dragon Professional Anywhere skal kunne skelne mellem billeder og variabler i apps, der kører i en webbrowser, skal du ændre afgrænserne for variabel til noget andet end kantede parenteser. Vær opmærksom på, at eventuelle variabler, der blev defineret tidligere med kantede parenteser som afgrænsere, ikke længere fungerer efter en sådan ændring.

- Jeg kan ikke åbne Hjælp-filen til slutbrugere i Dragon Professional Anywhere.

Sørg for, at du har skriverettigheder til Dragon Professional Anywhere-mappen. Gør følgende i Windows Explorer: Naviger til den placering, hvor Dragon Professional Anywhere er installeret, højreklik på mappen (den hedder som standard `Standalone`), vælg Egenskaber > Sikkerhed, og sørg for, at tilladelsen Skrivning har et hak under Tillad.

- Jeg arbejder med en Philips SpeechMike- eller Nuance PowerMic 4-enhed. Skærmskåneren på min computer bliver ikke vist efter det tidsrum med inaktivitet, der er konfigureret, selvom optagelsen er i standby-tilstand, og jeg ikke udfører aktiv optagelse.

Tryk på den venstre museknap og den venstre touchpad-knap på din optagelsesenhed, og hold dem nede i fem sekunder. Når det er lykkedes at ændre firmware-indstillingen, afgiver enheden både et lydsignal og visuel feedback. Denne indstilling gemmes på enheden og skal ændres individuelt for hver enhed.

© 2011-2026 Nuance Communications, Inc. Alle rettigheder forbeholdes.