# Stemmekommandoer

Du kan udføre mange forskellige handlinger i Dragon Professional Anywhere via stemmekommandoer (i stedet for at bruge mus, tastatur eller mikrofonknapper), og det kan spare meget tid ved oprettelsen af dokumenter. Gør følgende for at få vist listen over de stemmekommandoer, der er tilgængelige for dig: Sig hvad kan jeg sige, eller vælg menuikonet > Hvad du kan sige. Stemmekommandoerne er inddelt i kategorier med en overordnet kommando samt en række alternativer. Det anbefales, at du lærer de kommandoer udenad, som er mest relevante for dit arbejde.

Hvis du f.eks. er ved at rette i din diktering og har brug for at erstatte det sidste afsnit med ny tekst, kan du sige markér sidste afsnit og derefter optage de nye oplysninger.

## Visuel feedback

I ruden Generelt i dialogboksen Indstillinger kan du angive, hvor der skal vises visuel feedback, når en stemmekommando bliver genkendt. Vælg én af disse indstillinger:

- DragonBar – Stemmekommando-boblen placeres på brugergrænsefladen i Dragon Professional Anywhere.
- Mus – Stemmekommando-boblen placeres på din musemarkør.
- Tekst – Stemmekommando-boblen placeres på din tekstmarkør.
- Proceslinje – Stemmekommando-boblen placeres på meddelelsesområdet.

## Trin-for-trin-kommandoer

Med trin-for-trin-kommandoer kan du udføre en række handlinger ved hjælp af en enkelt stemmekommando. Du kan oprette, ændre, kopiere og slette trin-for-trin-kommandoer. Oprettelse og ændring af trin-for-trin-kommandoer bør dog kun udføres af erfarne brugere.

Du kan trykke på genvejstaster eller mikrofonknapper for at få udført de trin-for-trin-kommandoer, du selv har oprettet (personlige) eller dem, der er oprettet af din administrator (delte). Yderligere oplysninger om tildeling af genvejstaster/mikrofonknapper findes her: Indstilling af dine input-præferencer.

Bemærk: Når du har indtalt en trin-for-trin-kommando, bør du vente og se, om kommandoen er udført korrekt, inden du går videre.

Vigtigt: Af sikkerhedshensyn må trin-for-trin-kommandoer ikke indeholde følsomme oplysninger såsom brugernavne eller adgangskoder.

Gør følgende for at oprette en trin-for-trin-kommando:

1. Sig administration af kommandoer, eller vælg menuikonet > Administration af trin-for-trin-kommandoer.
2. Vælg +, og udfyld felterne Navn, Beskrivelse (valgfrit) og Talt form.
3. Vælg Nyt trin, og vælg den type trin, du ønsker. Gentag dette efter behov.
4. Vælg Anvend alle.

### Talt form

Hvis den måde, trin-for-trin-kommandoens navn udtales på, afviger meget markant fra den måde, navnet står skrevet på, skal du sørge for, at teksten til Talt form (hvordan navnet udtales) tydeligt afspejler denne forskel.

Følg disse regler, når du angiver en talt form:

- Brug kun alfabetiske tegn og enkelte mellemrum. Undgå at bruge:

  Cifre (skriv f.eks. "tolv", ikke "12"), medmindre de indgår i almindelige ord (skriv f.eks. "3D", ikke "tre D").

  Skilletegn (f.eks. ., ", ! eller ?).

  Symboler (f.eks. +, & eller $) bortset fra bindestreger, der indgår i sammensatte ord (f.eks. "CT-scanning").

  Dobbelte mellemrum.

- Følg almindelige regler for brug af store bogstaver (skriv f.eks. egennavne med stort).

- Undgå at bruge store bogstaver (undtagen i akronymer eller hvis de almindelige regler for brug af store bogstaver kræver det – se ovenfor).

- Akronymer/initialforkortelser, der udtales ét bogstav ad gangen, skal skrives med store bogstaver (f.eks. BMI). Hvis de ikke bliver genkendt, skal du adskille de store bogstaver med mellemrum (f.eks. B M I).

- Brug små bogstaver til akronymer, der udtales som ord (skriv f.eks. "epo" for "EPO" eller "ruk" for "RUC").

- Undgå at bruge meget korte navne, hvor lyden kan være svær at opfange (f.eks. navne med kun én stavelse).

- Brug hele ord i stedet for forkortelser (f.eks. "med hensyn til", ikke "mht.").

- Tjek for tastefejl.

### Tips

- En rød linje rundt om et felt betyder, at det skal udfyldes, eller at du ikke har udfyldt det korrekt.
- Ved hjælp af ikonerne kan du flytte de eksisterende trin op og ned (), indsætte trin i en trinrække () og slette trin ().
- Vælg en trin-for-trin-kommando i ruden til venstre for at ændre den.
- Vælg ikonet for Kopier for at kopiere en eksisterende trin-for-trin-kommando og bruge den som skabelon for en ny. Den nye trin-for-trin-kommando har samme beskrivelse og trin som den, du kopierede, men variablerne Navn og Talt form er tomme.
- Gør følgende for at fortryde ændringer, kopiere eller slette en trin-for-trin-kommando: Vælg kommandoen og hold nede på den (eller højreklik på kommandoen), og vælg derefter Gendan ændringer, Kopier eller Slet.
- Hvis det sker gang på gang, at en trin-for-trin-kommando ikke udføres korrekt, bør du tilføje trin med Ventetid eller Vent på vinduet til kommandoen.
- Ved at bruge trintypen Kør trin-for-trin-kommando eller Udfør stemmekommando kan du integrere én eller flere trin-for-trin-kommandoer eller stemmekommandoer i en anden trin-for-trin-kommando. Når den overordnede trin-for-trin-kommando udføres, bliver alle de integrerede kommandoer også udført.

### Trintyper

Åbn programmet – åbner den angivne app (hvis den allerede er åben, skifter fokus til denne app). Angiv følgende egenskaber:

Destination – angiv den fulde sti til appens EXE-fil og navnet på denne fil.

Argumenter – angiv det kommandolinjeargument, du ønsker, at appen skal åbne med. Det kan f.eks. være en skabelon.

Start i – søg efter den mappe, appen eller filen skal åbne i (arbejdsmappen).

Kør som – vælg appvinduets størrelse (normal, minimeret eller maksimeret).

Ventetid – angiv den ventetid i millisekunder, der skal gå mellem hvert trin. Du kan f.eks. angive, at der skal gå 500 ms, før appen åbner med den angivne skabelon. Værdiområde: 50-2500 ms.

Vent på vinduet – hold pause, indtil et vindue med den angivne titel har fokus, eller indtil den indstillede ventetid er gået. Angiv følgende:

Vinduets titel – indtast navnet på det vindue, trin-for-trin-kommandoen skal vente på.

Ventetid (ms) – angiv en ventetid. Værdiområde: 50-10000 ms. Når den indstillede ventetid er gået, stopper udførelsen af trin-for-trin-kommandoen.

Bemærk: Apps, der hostes i Microsoft Edge og Google Chrome, understøttes ikke (f.eks. vil trin-for-trin-kommandoen vente på Edge, men den vil ikke vente på en app, der hostes i Edge).

Kør trin-for-trin-kommando – søg efter den eksisterende trin-for-trin-kommando, du vil integrere (den kan være personlig eller delt). Den integrerede kommando udføres som et trin.

Udfør stemmekommando – søg efter den stemmekommando, du vil integrere. Den integrerede stemmekommando udføres som et trin.

Skift til nummerplade-funktion – brug nummerplade-funktionen for at diktere nummerplader eller ID-numre på køretøjer. Denne funktion er kun tilgængelig med specifikke serverkonfigurationer, og kun såfremt du valgte specialet Retshåndhævelse, da du loggede på systemet.

Indtast tekst – angiv en kort tekstblok, som du ønsker at få sat ind ved markørens position i din app (til større tekstblokke, som du indsætter jævnligt, bør du bruge auto-tekster).

Tryk på tasterne – angiv den række tastetryk, du vil have udført. Sørg for at bruge det format, der er angivet nedenfor. Du kan også indtaste tekst og kombinere taster med ændringstaster.

Tryk på genvejstasten – vælg ikonet for redigering , og tryk på én eller flere ændringstaster samt et bogstav/tal. Yderligere oplysninger findes her: Brug af genvejstaster.

Mikrofon til – tænder for mikrofonen.

Mikrofon fra – slukker for mikrofonen.

Følgende taster kan angives i feltet Tryk på tasterne (brug krøllede parenteser):

Tast | Skal angives i dette format |  | Tast | Skal angives i dette format
--- | --- | --- | --- | ---
Tilbage | {BACKSPACE} eller {BS} |  | F1-F24 | {F1} til {F24}
Linjeskift | {BREAK} |  | Retur/Enter | {RETURN}
Lås Skift/Caps Lock | {CAPSLOCK} |  | Hjælp | {HELP}
Scroll Lock | {SCROLL} |  | Decimaltegn | {DECIMAL}
Slet | {DEL} eller {DELETE} |  | Separator | {SEPARATOR}
Pil ned | {DOWN} |  | Mellemrum | {SPACE}
End | {END} |  | Vælg | {SELECT}
Enter/Retur | {ENTER} |  | Print | {PRINT}
Esc | {ESCAPE} eller {ESC} |  | Udfør | {EXECUTE} eller {EXEC}
Home | {HOME} |  | Øjebliksbillede | {SNAPSHOT}
Insert | {INS} |  | Annuller | {CANCEL}
Venstre pil | {LEFT} |  | Windows | {WINDOWS} eller {WIN}
Num Lock | {NUMLOCK} |  | Applikationer | {APPLICATIONS} eller {APPS}
Side ned | {PGDN} |  | Fjern | {CLEAR}
Side op/PGUP | {PGUP} |  | NUM. TASTATUR 0-9 | {NUMPAD0} eller {NP0} til {NUMPAD9} eller {NP9}
Højre pil | {RIGHT} |  |  |
Tab | {TAB} |  |  |
Pil op | {UP} |  |  |
Tilføj | {ADD} |  |  |
Minus | {SUBTRACT} |  |  |
Multiplicer | {MULTIPLY} |  |  |
Divider | {DIVIDE} |  |  |

Følgende ændringstaster kan angives i feltet Tryk på tasterne (de skal altid anvendes sammen med andre taster):

Ændringstast | Skal angives i dette format
--- | ---
Shift | +
Ctrl | ^
Alt | %

Eksempler:

Udført tastesekvens | Skal angives i dette format
--- | ---
Alt+Ctrl+s | %^s
Shift+Tab | +{Tab}

### 1. eksempel: Opret en fortrolig e-mail

Navn Fortrolig e-mail

Beskrivelse En kommando, der åbner Microsoft Outlook, opretter en ny e-mail-meddelelse, indtaster FORTROLIGT i emnelinjen og placerer markøren i feltet til e-mailens hovedtekst.

Trin

Åbn programmet

Sti C:\Programmer\Microsoft Office\Office14\OUTLOOK.EXE

Ventetid

Ventetid (ms) 2000

Tryk på genvejstasten

Genvejstast Ctrl + N

Tryk på tasterne

Taster {TAB} {TAB}

Indtast tekst

Tekst FORTROLIGT

Tryk på tasterne

Taster {TAB}

### 2. eksempel: Opret en opgaveliste

Navn Opret en ny opgaveliste

Beskrivelse En kommando, der åbner Notepad for at oprette en opgaveliste. Markøren placeres ved det første nummer på listen, og mikrofonen bliver tændt.

Talt form ny opgaveliste

Trin

Mikrofon fra

Åbn programmet

Sti C:\ Windows\System32\notepad.exe

Kør som Maksimeret

Ventetid

Ventetid (ms) 2000

Indtast tekst

Tekst OPGAVELISTE

Tryk på tasterne

Taster {ENTER}

Indtast tekst

Tekst 1.

Mikrofon til

### 3. eksempel: Vejrudsigt

Navn Vejrudsigt

Beskrivelse En kommando, der åbner Internet Explorer på en webside, hvor du finder en aktuel vejrudsigt.

Talt form find vejrudsigt

Trin

Mikrofon fra

Åbn programmet

Sti C:\Programmer (x86)\Internet Explorer\iexplore.exe

Argumenter http://weather.yahoo.com/

Kør som Maksimeret

## Stemmekommandoer til tekstmarkering

For eksempel: markér dette ord – markér denne sætning – markér dette afsnit – markér alt

Stemmekommandoer til tekstmarkering fungerer kun, hvis markøren er placeret et sted i teksten. Hvis markøren står i et tomt afsnit, bliver disse stemmekommandoer ikke udført.

Når den ønskede tekst er markeret (ved hjælp af en stemmekommando), kan du gøre følgende:

- Anvende tekstformatering.
- Foretage rettelser ved at diktere ny tekst, som overskriver den markerede tekst.
- Sige tilføj til leksikon for at redigere dit leksikon.
- Sige brug dette til en auto tekst for at redigere auto-tekster.

## Select & say-stemmekommandoer

Med Select & say-stemmekommandoer kan du markere tekst, der er optaget eller indtastet. Derefter kan du rette, erstatte, slette eller formatere den pågældende tekst ved hjælp af din stemme. Via disse kommandoer markeres den nærmeste forekomst af teksten til venstre for den aktuelle markørposition. Du kan markere enkelte ord, hele sætninger eller skilletegn. For eksempel:

1. Sig klienten er en trediveårig mand med et registreret stofmisbrug

Genkendt tekst: Klienten er en 30-årig mand med et registreret stofmisbrug

2. Sig markér trediveårig mand

Følgende tekst bliver markeret: Klienten er en 30-årig mand med et registreret stofmisbrug

I længere stykker tekst bør du bruge kommandoen fra/til for at markere teksten fra første til sidste ord i den ønskede del. For eksempel:

1. Sig klienten er en trediveårig mand med et registreret stofmisbrug

Genkendt tekst: Klienten er en 30-årig mand med et registreret stofmisbrug

2. Sig markér fra klienten til registreret

Følgende tekst bliver markeret: Klienten er en 30-årig mand med et registreret stofmisbrug

Bemærk: Disse stemmekommandoer dækker et område på omtrent én side op eller ned.

### Redigering af markeret tekst

Når du har markeret et stykke tekst, vises menuen Korrektur. Du kan nu rette, erstatte, slette eller formatere den markerede tekst. Du kan også erstatte tekst, der er genkendt forkert, med alternative genkendelsesresultater osv. For eksempel:

- Sig vælg efterfulgt af nummeret på det ønskede alternativ. For eksempel:

1. Sig klienten er en trediveårig mand med et registreret stofmisbrug

Genkendt tekst: Klienten er en 13-årig mand med et registreret stofmisbrug

2. Sig markér tretten. Du får nu vist en liste med alternative genkendelsesresultater.

Følgende tekst bliver markeret: Klienten er en 13-årig mand med et registreret stofmisbrug

3. Sig vælg efterfulgt af nummeret på det ønskede alternativ.

- Sig den tekst, du ønsker at sætte ind, eller indtast ny tekst.
- Sig tilføj til leksikon, eller sig dette ord skal ikke genkendes for at redigere dit leksikon.
- Sige brug dette til en auto tekst for at redigere auto-tekster.
- Sig formatér dette med fed skrift/kursiv/osv. for at formatere teksten.
- Sig slet dette igen for at slette den markerede tekst.
- Sig fjern denne markering for at fjerne markeringen af teksten.

Sig hvad kan jeg sige for at få vist en liste over tilgængelige stemmekommandoer.

Bemærk: Markøren stilles automatisk tilbage til sin forrige position, når du retter tekst via menuen Korrektur.

### Navigering mellem flere forekomster af markeret tekst

Når du har markeret et stykke tekst, skal du gøre følgende for at finde andre steder, hvor den markerede tekst optræder: Sig markér igen eller markér forrige for at rykke tilbage i teksten, og sig markér næste for at rykke frem i teksten. Ved navigering mellem flere forekomster af den markerede tekst markerer systemet også enslydende tekst. For eksempel:

1. Sig klienten har været prøveløsladt i to år og tog kontakt angående flytning til en anden kommune

Genkendt tekst: Klienten har været prøveløsladt i 2 år og tog kontakt angående flytning til en anden kommune

2. Sig markér tog

Følgende tekst bliver markeret: Klienten har været prøveløsladt i 2 år og tog kontakt angående flytning til en anden kommune

3. Sig markér igen

Derefter markeres følgende tekst: Klienten har været prøveløsladt i 2 år og tog kontakt angående flytning til en anden kommune

#### Bemærkninger

- Kommandoerne markér igen, markér forrige og markér næste er kun tilgængelige, når menuen Korrektur bliver vist.

- Disse stemmekommandoer dækker et område på omtrent én side op eller ned.

### Gå tilbage

Sig gå tilbage for at stille markøren tilbage til den position, hvor den stod inden kommandoen for markering. For eksempel:

1. Sig klienten er en tyveårig kvinde og mor til to

Genkendt tekst: Klienten er en 20-årig kvinde og mord til to|

2. Sig markér mord

Følgende tekst bliver markeret: Klienten er en 20-årig kvinde og mord til to

3. Sig mor

Følgende tekst bliver sat ind: Klienten er en 20-årig kvinde og mor| til to

4. Sig gå tilbage for at stille markøren tilbage til den position, hvor den stod inden kommandoen for markering: Klienten er en 20-årig kvinde og mor til to|

#### Bemærkninger

- Markøren stilles automatisk tilbage til sin forrige position, når du retter tekst via menuen Korrektur.

- | angiver markørens position.
- Kommandoen gå tilbage fungerer ikke, efter at du manuelt har ændret markørpositionen eller indtastet tekst.

## Fortryd dette/Gendan dette

Sig fortryd dette for at fortryde din seneste handling, og sig gendan dette for at annullere fortrydelse af en handling. Disse kommandoer fungerer forskelligt, alt efter hvilket tekstredigeringsprogram du bruger:

Fortryd dette: svarer til at trykke på Ctrl + Z eller på knappen Fortryd i dit tekstredigeringsprogram.

Gendan dette: svarer til at trykke på Ctrl + Y eller på knappen Gendan i dit tekstredigeringsprogram.

Bemærk: Kommandoerne fortryd dette og gendan dette fungerer ikke, hvis dit tekstredigeringsprogram ikke udfører nogen funktioner ved tryk på Ctrl + Z og Ctrl + Y, eller hvis disse tastekombinationer er tildelt andre funktioner i programmer.

## Fortsæt optagelsen

For at gå til en bestemt position i teksten og slette al tekst, der blev optaget efter dette punkt, skal du sige fortsæt fra samt ordet umiddelbart før den tekst, der skal slettes. Denne kommando er praktisk under selve optagelsen, hvis der bliver optaget irrelevant indhold (f.eks. et spørgsmål fra en kollega eller baggrundsstøj). Du kan også bruge denne kommando til at omformulere det, du netop har indtalt, eller til at rette tekst, der er genkendt forkert. For eksempel:

1. Sig klienten har været prøveløsladt i to år og tog kontakt angående flytning til en anden kommune
2. Her bliver du måske afbrudt af en kollega.
3. Sig ja vi ses til mødet klokken sytten

Genkendt tekst: Klienten har været prøveløsladt i 2 år og tog kontakt angående flytning til en anden kommune ja vi ses til mødet klokken 17

4. Sig fortsæt fra kommune

Korrigeret tekst: Klienten har været prøveløsladt i 2 år og tog kontakt angående flytning til en anden kommune|

#### Bemærkninger

- Du kan kun bruge kommandoen fortsæt fra umiddelbart efter optagelsen. Den fungerer ikke, efter at du har brugt en anden stemmekommando, eller efter at du manuelt har ændret markørpositionen eller indtastet tekst.
- Kommandoen fortsæt fra dækker et område på omtrent 150 tegn.