# Yderligere oplysninger

## Skjul appen

Dragon Professional Anywhere vises altid foran andre åbne apps, medmindre du sørger for at skjule den.

Gør følgende for at skjule appen: Sig luk Dragon, og vælg knappen Minimer eller tryk på CTRL + ALT + H.
Gør følgende for at få vist appen: Sig åbn Dragon, og vælg ikonet for mikrofonen i meddelelsesområdet eller tryk på CTRL + ALT + H igen.

Hvis du afslutter appen, er den ikke længere tilgængelig i meddelelsesområdet.

## Adaptation

Dragon Professional Anywhere tilpasses efter din måde at diktere på. Dvs. jo mere, du bruger appen, jo mere nøjagtige bliver genkendelsesresultaterne. Appen lærer ud fra din færdige tekst. Hvis du har foretaget rettelser i teksten, sammenligner systemet den korrigerede tekst med din taleoptagelse og tilpasser sig så derefter.

Hvis du overfører tekst fra dikteringsboksen til et tekstfelt, som er ukendt for Dragon Professional Anywhere, og derefter retter den, kan Dragon Professional Anywhere ikke se den korrigerede tekst, og så sker der ingen tilpasning (adaptation). Du bør derfor rette teksten i dikteringsboksen, inden du overfører den.

Hvis du dikterer i et ukendt tekstfelt med brug af basistekststyring, sker der heller ingen tilpasning.

## Anbefalede mikrofoner

For at få de bedste genkendelsesresultater skal du bruge en håndholdt mikrofon i høj kvalitet. Her er en liste over anbefalede mikrofoner:

- Nuance PowerMic II, III og 4
- Philips SpeechMike Air, Philips SpeechMike Premium, Philips SpeechMike III
- Grundig Digta SonicMic II og 3, Grundig Digta CordEx, Grundig Digta 7

## Import af ord

For at forbedre nøjagtigheden af dine genkendelsesresultater kan du eksportere kundespecificerede ord fra din Dragon-desktop-app og importere dem i Dragon Professional Anywhere.

Yderligere oplysninger om eksport af kundespecificerede ord findes i den dokumentation, der følger med appen.

Gør følgende for at importere ord i Dragon Professional Anywhere:

1. Vælg menuikonet > Import af ord.
2. Vælg den fil, du eksporterede fra din Dragon-desktop-app.

De importerede ord vises på en liste i dialogboksen Administration af leksikon.

## Online-hjælp til talegenkendelse

For at hjælpe dig til at arbejde mere effektivt omfatter programmet en række talegenkendelsesfunktioner, f.eks. stemmekommandoer, auto-tekster, Slet dette-funktionen m.m. Jo mere, du ved om talegenkendelse – hvordan det fungerer, og hvordan du kan arbejde med det – jo hurtigere kan du arbejde. Automatisk formatering (f.eks. datoer, klokkeslæt, måleværdier osv.) kan også være til stor hjælp.

For at få yderligere oplysninger om, hvordan du opnår de bedste resultater, skal du sige start hjælp og åbne fanen Hjælp til talegenkendelse.

## Begrænset tilstand

Bemærk: Tilgængeligheden af denne funktion afhænger af din serverkonfiguration. Kontakt din administrator for at få yderligere oplysninger.

Hvis Dragon Professional Anywhere ikke kan få forbindelse med serveren for at bekræfte dine brugeroplysninger, når du logger på, starter appen i begrænset tilstand. Følgende meddelelse vises: Systemet kan ikke hente din samlede taleprofil i øjeblikket. Du kan stadig logge på og optage tale, men nogle af de brugertilpassede indstillinger og funktioner er muligvis ikke tilgængelige. Dette er et midlertidigt problem, og dine indstillinger bør være klar igen om kort tid.

Begrænset tilstand giver dig mulighed for at logge på og bruge talegenkendelse, selvom serveren ikke er tilgængelig i øjeblikket. Følgende begrænsninger gælder i begrænset tilstand:

- Du vil muligvis ikke kunne bruge auto-tekster og trin-for-trin-kommandoer.
- Du kan ikke åbne dialogboksene Indstillinger, Administration af auto-tekster og Administration af trin-for-trin-kommandoer.
- Du kan ikke ændre eller nulstille din adgangskode.

Der vil være fuld funktionalitet igen, når Dragon Professional Anywhere kan oprette forbindelse til serveren igen, og du derefter logger på Dragon Professional Anywhere.

## SpeakAhead

Når du indtaler tekst, behøver du normalt ikke at vente på, at teksten skrives på skærmen. Hvis du navigerer mellem forskellige dele af dit dokument, behøver du altså ikke at vente på, at teksten vises i ét afsnit, før du går videre til et andet.

Når du bruger stemmekommandoer, er det en god idé at vente og se, om kommandoen er udført korrekt, inden du går videre.

## Forbindelse til serveren til talegenkendelse

Processen til talegenkendelse finder sted på en server, og alt, hvad du indtaler, beskyttes og behandles på en sikker måde. Kontakt din administrator for at få yderligere oplysninger om din serverkonfiguration.

Hvis der opstår problemer med forbindelsen under optagelsen, slukkes mikrofonen automatisk. Vælg ikonet for mikrofonen for at starte igen, eller tryk på plustegnet på dit numeriske tastatur.