# Automaattiset tekstit

Automaattiset tekstit ovat vakiotekstikappaleita, joita käyttäjät lisäävät asiakirjaan käyttämällä lyhyttä äänikomentoa. Automaattisten tekstien käyttö lyhentää saneluun kuluvaa aikaa, ja niiden avulla voidaan parantaa asiakirjojen yhtenäisyyttä.

### Esimerkki

- Voit määrittää sähköpostiviestien allekirjoitusriviä varten automaattisen tekstin nimeltä ’allekirjoitus’, joka sisältää seuraavat tiedot:

Matti Meikäläinen

Varatoimitusjohtaja ja yksikön päällikkö

Automatti Oy

matti.meikalainen@automatti.fi

- Voit lisätä tiedot sanomalla äänikomennon allekirjoitus.

## Automaattisten tekstien kanssa työskentely

Näytä käytettävissä olevien automaattisten tekstien luettelo sanomalla mitä voin sanoa ja selaamalla Automaattiset tekstit -osioon.

Järjestelmäkonfiguraatiostasi riippuen sovellus käyttää avainsanaa tunnistaakseen prosessoitavan automaattisen tekstin. Nähdäksesi, mitä avainsanaa järjestelmäsi odottaa sinun käyttävän osana äänikomentoa, sano mitä voin sanoa. Jos avainsana on esimerkiksi lisää, sinun täytyy sanoa avainsana ja sitten puhuttu muoto lisää allekirjoitus.

### Automaattisen tekstin kenttien kanssa työskentely

Voit siirtyä kenttiin automaattisissa teksteissä äänikomennoilla, kuten seuraava kenttä ja siirry edelliseen kenttään.

Käyttääksesi oletusarvoja ja postaaksesi kaikkien kenttien erottimet, sano hyväksy oletukset. Käyttääksesi oletusarvoa ja postaaksesi kohdistuksessa olevan kentän erottimet, sano kenttä valmis. Jos kenttä sisältää useita arvoja, joita erottaa |, käytetään ensimmäistä arvoa.

Huom. Sanottuasi hyväksy oletukset, odota hetki, kunnes komento on valmis, ennen kuin jatkat.

### Muotoiltujen automaattisten tekstien kanssa työskentely

Kun lisäät muotoilua sisältävän automaattisen tekstin sovellukseesi, muista seuraava:

- Jatka sanelua vasta kun automaattinen teksti tulee näkyviin, jotta tunnistettu saneluteksti lisätään varmasti oikeaan paikkaan. Saatat joutua muuttamaan automaattisen tekstin riviväliä ja isoja alkukirjaimia ennen kuin voit jatkaa.
- Sovelluksessa, johon automaattinen teksti lisätään, on oltava sekä ikkunakohdistus että puheen kohdistus, tai muotoilu häviää.
- Jos muotoilu ei näy oikein ja näet sen sijaan lukukelvotonta koodia, sovelluksesi ei pysty käsittelemään muotoiltuja automaattisia tekstejä. Pyydä järjestelmänvalvojaa poistamaan automaattisten tekstien muotoilu käytöstä sovelluksessa.

## Automaattisten tekstien luominen

Olemassa olevat automaattiset tekstit ovat Automaattisten tekstien hallinta -valintaikkunassa. Voit muokata olemassa olevia automaattisia tekstejä ja lisätä uusia.

Huom: Automaattisten tekstien hallinta-valintaikkunassa voi olla erilaisia painikkeita tietyille toiminnoille riippuen Dragon Professional Anywhere -versiostasi.

Lisää automaattinen teksti seuraavalla tavalla:

1. Sano automaattisten tekstien hallinta tai valitse valikkokuvake > Automaattisten tekstien hallinta.
2. Valitse + tai Luo ja täytä vaaditut kentät.
3. Valitse Ota käyttöön tai Tallenna.

Tärkeää: Turvallisuussyistä automaattiset tekstit eivät saa sisältää arkaluonteisia tietoja, kuten käyttäjätunnuksia tai salasanoja.

### Puhutun muodon määrittäminen

Jos automaattisen tekstin nimen kirjoitettu ja puhuttu muoto ovat hyvin erilaiset, varmista, että Puhuttu muoto (ääntämys) vastaa tätä.

Kun annat puhutun muodon, noudata näitä sääntöjä:

- Käytä ainoastaan kirjaimia ja kertavälejä. Älä käytä:

  Numeroita (käytä esimerkiksi ’kaksitoista’, ei ’12’), paitsi jos numero on osa olemassa olevaa sanaa (käytä esimerkiksi ’3D’, ei ’kolme D’).

  Välimerkkejä (esimerkiksi ., ", ! tai ?).

  Symboleita (esimerkiksi +, & tai $), paitsi yhdyssanoissa käytettäviä viivoja (esimerkiksi ’aivo-selkäydinneste’).

  Kaksoisvälejä.

- Käytä isoja alkukirjaimia oikeinkirjoitussääntöjen mukaisesti (kirjoita esimerkiksi erisnimet isoilla alkukirjaimilla).

- Älä kirjoita kokonaisia sanoja isoilla kirjaimilla (paitsi jos kyseessä on akronyymi tai jos oikeinkirjoitussäännöt vaativat isoja kirjaimia; ks. yllä)

- Kirjain kirjaimelta lausuttavien akronyymien (esim. CIA) tapauksessa käytä isoja kirjaimia. Jos niitä ei tunnisteta, erota isot kirjaimet välilyönneillä (esim. C I A).

- Kirjoita sanoina lausuttavat akronyymit pienillä kirjaimilla (esimerkiksi 'pet CT' lyhenteestä 'PETCT' tai 'pik' lyhenteestä 'PICC').

- Älä käytä erittäin lyhyitä nimiä, jotka on vaikea hahmottaa akustisesti (kuten vain yksi tavu).

- Käytä lyhenteiden sijaan kokonaisia sanoja (esimerkiksi ’ynnä muuta sellaista’, ei ’yms’).

- Tarkista kirjoitusvirheet.

### Kenttien lisääminen

Kentät ovat automaattisessa tekstissä olevia aukkoja, joihin voit syöttää tiettyä tekstiä, kuten asiakastietoja. Voit lisätä kentän automaattiseen tekstiin syöttämällä [ ] automaattisen tekstin sisällön asianmukaisiin kohtiin; voit syöttää mitä tahansa tekstiä kentän erottimien väliin oletussisältönä, esimerkiksi Asiakkaan väite [syytön]. Ota muotoilu automaattisesti käyttöön kenttäsisällöissä lisäämällä muotoilu kenttien erottimiin. Voit automaattista tekstiä lisätessäsi päättää, haluatko korvata oletusarvot tietyllä tekstillä vai käyttää oletusarvoja.

### Vinkkejä

- Hälytyskuvake tai * tarkoittaa, että automaattista tekstiä ei ole täytetty oikein. Ota käyttöön- tai Tallenna-painike ei ole aktiivisena, jos automaattisissa teksteissä on virheellisiä tietoja.
- Valitse peruuta-kuvake tai Peruuta kumotaksesi tallentamattomat muutokset.
- Valitse kopioi-kuvake tai Monista kopioidaksesi olemassa olevan automaattisen tekstin ja käyttääksesi sitä pohjana uudelle tekstille.
- Valitse x tai Poista poistaaksesi automaattisen tekstin; vahvista valitsemalla Ota käyttöön tai Kyllä, poista.
- Dragon Professional Anywhere -versiostasi riippuen voit peruuttaa automaattiseen tekstiin tehdyt muutokset tai kopioida tai poistaa automaattisen tekstin valitsemalla kyseisen automaattisen tekstin ja pitämällä sen painettuna (tai napsauttamalla sitä hiiren oikealla painikkeella) ja valitsemalla Peruuta muutokset, Kopioi tai Poista.
- Oletusarvoisesti hakasulut merkitsevät kenttiä. Voit vaihtaa kentän erottimina käytettäviä merkkejä kohdassa Asetukset-valintaikkunan Yleistä-ruudussa; eri erottimia käyttävät, valmiiksi määritetyt kentät eivät enää toimi. Älä käytä merkkejä {, } tai | kenttien erottimina.
- Dragon Professional Anywhere -versiostasi ja organisaatioasetuksistasi riippuen voit luoda ja muokata muotoiltuja automaattisia tekstejä. Jos et näe Muotoiltu teksti -valintaa, mutta haluat luoda muotoillun automaattisen tekstin, ota yhteys järjestelmänvalvojaan.
- Dragon Professional Anywhere -versiostasi riippuen järjestelmänvalvojan luomat automaattiset tekstit voivat sisältää muotoilua, jota ei näytetä Automaattisten tekstien hallinta -valintaikkunassa. Tässä valintaikkunassa tehdyt muutokset kyseiseen automaattiseen tekstiin poistavat kaikki muotoilut. Jos haluat tehdä muutoksia ja säilyttää muotoilut, ota yhteys järjestelmänvalvojaan.